ai4bharat/Pralekha huggingface dataset:
سائنس اور ٹیکنالوجی کی وزارت
ایشیائی ہاتھیوں کے چھوٹے بچوں کے ابتدائی استعمال کو بالغ ہاتھیوں کی طرح بہتر طریقے سے استعمال کرنے کے رویے کا اظہار کیا
نئی دہلی:22 جولائی:
ایشیائی ہاتھیوں کے بچے رویے اور طرز عمل کے فروغ کا مطالعہ کرنے کے لئے ایک دلچسپ نظام پیش کرتے ہیں۔ وہ ایک بہتر اور ترقی یافتہ جیسی صلاحیت کے ساتھ پیدا ہوئے ہیں، جن کو تکنیکی طورپر پری کوشیل کہا جاتا ہے اور وہ پیدائش کے کچھ ہی گھنٹوں کے بعد قابل حرکت اور چلنے پھرنے کے لائق ہوجاتے ہیں۔ تاہم وہ طویل عرصے تک تغذیہ، جسمانی تحفظ اور معاشرتی سہارے کے لئے اپنی ماؤں پر انحصار کرتے ہیں۔ جس کی وجہ سے انہیں آزاد بقاء کے لئے درکار مہارتوں کے سیکھنے اور ان کو مکمل کرنے کا کافی وقت اور موقع مل جاتا ہے۔یہ ہاتھی کے بچے پیدائش کے بعد جلد ہی چلنے کے قابل ہوجاتے ہیں، لیکن اشیاء کو اٹھانے اور گھاس کو اکھاڑنے کے لئے یہ اپنی سونڈ کو استعمال کرنے سے قاصر ہوتے ہیں۔
جواہر لعل نہرو سینٹر فار ایڈوانسڈ سائنٹفک ریسرچ  جو حکومت ہند سائنس اور ٹیکنالوجی محکمے کے تحت ایک ایک خود مختارادارہ ہے، کے محققین ہاتھیوں کے سلوک اور برتاؤکی تحقیق کرنے کی کوشش کررہے ہیں، نے پایا ہے کہ وہ بالغ ہاتھیوں کی طرح اپنی سونڈکو جلدی جلدی استعمال کرنے کی صلاحیت سیکھ رہے ہیں۔ یہ تحقیق، حال ہی میں ’’انٹرنیشنل جرنل آف ڈیولپمنٹل بایولوجی میں شائع ہوئی ہے۔
محققین کی ٹیم نے ناگرہول اور باندی پور قومی پارکوں میں دسمبر 2015ءسے دسمبر 2017ء تک کہانی ایلی فینٹ پروجیکٹ میں 11 الگ الگ کلینز گروہوں کے 30 ہاتھی کے بچوں کا مشاہدہ کیا، تاکہ ٹرنک موٹر کنٹرول یعنی سونڈ کی حرکتوں پر کنٹرول، جسم کی ایک جانب کا استعمال یا بائیں؍ دائیں طرف ترجیح کے استعمال میں زیادہ مہارت کا مظاہرہ کیا۔ اس سے پتہ چلتا ہے کہ ان ہاتھی کے بچوں میں دائیں یا بائیں حصے کو پیدائش کے فوراً استعمال کرنے کی صلاحیت انسانی شیر خوار بچوں کی طرح ہی ہے۔
انسانوں میں، ہاتھ کے استعمال کی ابتدائی ترجیح اور مستقل مزاجی سے دائیں یا بائیں ہاتھ کے استعمال کو زبان کی ایڈوانس مہارت سے منسلک کیا ہے۔ محققین سونڈ کے دائیں یا بائیں حصے کی صلاحیت کو جلد پیدا کرنے کے پس منظر میں فائدے سے جوڑ کر مطالعہ کرنے کا منصوبہ بنارہے ہیں۔
جے این سی اے ایس آرٹیم نے 81 الگ الگ بچھڑوں کے یہ سلوک بھی نشاندہی کی ہے اور ایکسپرینسز میں ان کی مہارت کی سطح کی بنیاد پر ان کی درجہ بندی کی ہے۔ یہ دیکھا گیا ہے کہ جیسے جیسے بچھڑے بڑے ہوتے گئے انہوں نے کھانے میں زیادہ وقت، جبکہ آرام کرنے میں کم وقت صرف کیا۔ چھوٹی عمر سے ہی، آرام سے وابستہ سلوک اور کچھ آراستگی سے وابستہ سلوک، طرز عمل اور بہت سی معاشرتی کھوج بین سے متعلق سلو ک یا برتاؤ بچھڑوں بالغ ہاتھیوں کی طرح اپنا لیا، جبکہ سونڈ متعلق مختلف برتاؤ اور استعمال، جیسے کھانا کھانا آہستہ آہستہ فروغ ہواور ٹرنک موٹرکنٹرول  وسیع پیمانے پر ظاہر ہوا۔ محققین نے ایشیائی ہاتھی کے بچوں میں جنگلی انفرادی ارتقاء کی نشان دہی کی۔
[Publication details:
http://www.ijdb.ehu.es/web/paper/190274tv/development-of-motor-control-and-behaviour-in-asian-elephants-in-the-kabini-elephant-population-southern-india
For more details, Prof. T. N. C. Vidya  can be contacted.]
-----------------------
م ن۔ش ت۔ ن ع
U NO: 4072
(Visitor Counter : 104
شماریات اور پروگرام کے نفاذ کی وزارت
ہندوستان میں پے رول رپورٹنگ - رسمی روزگار کا نقطہ نظر
قومی شماریاتی دفتر ، شماریات اور پروگرام کے نفاذ کی وزارت نے بعض طول و عرض میں پیشرفت کا جائزہ لینے کے لئے منتخبہ سرکاری ایجنسیوں کے ساتھ دستیاب انتظامی ریکارڈس کی بنیاد پر ستمبر، 2017 سے اپریل، 2022 کے دورانیے کا احاطہ کرنے والے ملک کے روزگار کے آؤٹ لک پر پریس نوٹ جاری کیا ہے۔
ایک تفصیلی نوٹ منسلک کیا جارہا ہے.
A detailed note is annexed.
صحت اور خاندانی بہبود کی وزارت
کووڈ – 19 ٹیکہ کاری سے متعلق تازہ ترین جانکاری
حکومت ہند کے ذریعے ریاستوں ؍ مرکز کے زیر انتظام علاقوں کو 31.69 کروڑ سے زیادہ ویکسین کی خوراکیں فراہم کی گئیں
ریاستوں ؍ مرکز کے زیر انتظام علاقوں کے پاس اب بھی 1.15 کروڑ سے زیادہ ٹیکے دستیاب ہیں، جنہیں لگایا جانا ہے
نئی دہلی،28؍ جون : مرکزی حکومت ملک بھر میں کووڈ - 19 ٹیکہ کاری کی رفتار کو تیز تر کرنے اور اس کو توسیع دینے کے لئے عہد بستہ ہے۔ سبھی کے لئے کووڈ - 19 ٹیکہ کاری کا نیا مرحلہ 21 جون 2021 سے شروع ہو گیا۔ ریاستوں ؍ مرکز کے زیر انتظام علاقوں کے لئے مزید ٹیکوں کی دستیابی، ٹیکوں کی پیشگی اطلاع کے ذریعے ٹیکہ کاری مہم میں تیزی لائی گئی ہے تاکہ ریاستوں ؍ مرکز کے زیر انتظام علاقے ٹیکہ کاری کے لئے بہتر منصوبہ بندی کرسکیں اور ویکسین سپلائی چین کو بہتر کر سکیں۔
ملک گیر ٹیکہ کاری مہم کے حصے کے طور پر حکومت ہند مفت کووڈ – 19 ویکسین فراہم کرکے ریاستوں اور مرکز کے زیر انتظام علاقوں کی مدد کر رہی ہے۔ سبھی کے لئے کووڈ - 19 ٹیکہ کاری مہم کے نئے مرحلے میں حکومت ہند ریاستوں اور مرکز کے زیرانتظام علاقوں کو ملک میں ویکسین مینوفیکچرر سے 75 فیصد ویکسین کی خریداری اور سپلائی کرے گی۔
حکومت ہند کے ذریعے ریاستوں اور مرکز کے زیر انتظام علاقوں کو اب تک 31.69 کروڑ  ویکسین کی خوراکیں فراہم کی ہیں۔ اس میں حکومت ہند کے ذریعے مفت ٹیکے کی فراہمی اور ریاستوں کے ذریعے براہ راست خریداری زمرہ دونوں شامل ہیں۔
ان میں ضائع ہوجانے والی ویکسین کی خوراکوں سمیت ، ویکسین کا کُل صرفہ 305417617 خوراکیں ہیں۔
ریاستوں ؍ مرکز کے زیر انتظام علاقوں کے پاس اب بھی 1.15 کروڑ  سے زیادہ ویکسین کی خوراکیں دستیاب ہیں، جنہیں اہل افراد کو دی جانی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5961
(
وزارت خزانہ
قانون اور ضوابط اور متعلقہ تبدیلیو ں کے سلسلے میں جی ایس ٹی کے فیصلے
جی ایس ٹی کی 38 ویں میٹنگ خزانہ اور کمپنی امور کی وزیر محترمہ نرملا سیتا رمن کی صدارت میں آج یہاں منعقد ہوئی۔ اس میٹنگ میں خزانہ اور کمپنی امور کے وزیر مملکت جناب انوراگ سنگھ ٹھاکر اور ریاستوں اور مرکز کے زیر انتظام علاقوں کے وزرائے خزانہ، نیز وزارت خزانہ کے سینئر افسران نےبھی شرکت کی۔ جی ایس ٹی کونسل نے درج ذیل امور کی سفار ش کی۔
- سی جی ایس ٹی اور ایس جی ایس ٹی افسران کو لے کر زونل؍ ریاستی سطح پر شکایات ازالہ کمیٹیاں  تشکیل دی جائیں گی۔ ان کمیٹیوں میں تجارت اور صنعت کے نمائندگان اور دیگر جی ایس ٹی شراکت داران  شامل ہوں گے۔ یہ کمیٹیاں ٹیکس دہندگان کی زونل؍ ریاستی سطحوں پر مخصوص؍ عام نوعیت کی شکایات کا ازالہ کریں گی۔
- فارم جی ایس ٹی آر-9 کی معینہ تاریخ جو سالانہ ریٹرن میں متذکرہ ہوتی ہیں اور 18-2017 کے مالی برس کے سلسلے میں فارم جی ایس ٹی آر -9 سی سے متعلق تصفیہ وغیرہ کی تاریخ بڑھا کر 31 جنوری 2020 تک کردی گئی ہے۔
- جی ایس ٹی آر -1 فارم کی فائلنگ کو بہتر بنانے کے لیے درج ذیل اقدامات کئے جائیں گے۔
i تمام تر ٹیکس دہندگان کوالتوائی فارم جی ایس ٹی آر-1 کے سلسلے میں جولائی 2017 سے نومبر 2019 کی مدت کے لئے اگر یہ فارم 10 جنوری 2020 تک داخل کئے جاتے ہیں تو اس صورت میں تاخیر کے لئے ادا کی جانے والی فیس سے رعایت دی جائے گی۔
ii ایسے ٹیکس دہندگان جنہوں نے فارم جی ایس ٹی آر-1 دو ٹیکس مدتوں کے لئے نہیں فائل کئے ہیں ان کے لئے ای۔وے بل بلاک کردیے جائیں گے۔
- ایسے بیجک یا ڈیبٹ نوٹ جن کا اظہار فارم جی ایس ٹی آر-2 اے میں نہ کیاگیا ہو ان کے سلسلے میں ان پٹ ٹیکس قرض حاصل کرنے والوں کو بیجکوں یا ڈیبٹ نوٹ جن کا اظہار فارم جی ایس ٹی آر-2 میں کیاگیا ہو، کے لئے مستحق کریڈٹ کے معاملے میں 10 فیصد تک محدود کردیا جائے گا۔
- جعلی بیجکوں کی روک تھام کے لئے معقول کارروائی کی جائے گی اور اس کے لئے چند معاملات میں جعلی طریقے سے حاصل کئے گئے کاغذات کو بلاک کردیا جائے گا۔
- ٹیکس افسران کے لئے فارم جی ایس ٹی آر -3 بی کے ریٹرن داخل نہ کرنے کی صورت سے متعلق معاملات کے لئے کیا کارروائی کرنی ہے، اس کے لئے ایک معیاری آپریٹنگ ضابطہ جاری کیا جائے گا۔
- ماہ نومبر 2019 کے لئے جی ایس ٹی ریٹرن فائل کرنے کی مقررہ تاریخ کو شمال مشرقی ریاستوں کے معاملے میں بڑھا دیا جائے گا۔
- کونسل نے مختلف النوع قانونی ترامیم کو بھی منظوری دی ہے،جنہیں 2020 کے بجٹ میں متعارف کرایا جائے گا۔
(یہ نوٹ آسان تفہیم کے لئے جی ایس ٹی کونسل کے فیصلوں کو سادہ زبان میں پیش کرتا ہے اور انہیں گزٹ مشتہری ؍ سرکلروں کے ذریعہ منظر عام پر لایا جائے گا، جن میں قانونی نفاذ کی اہلیت بھی ہوگی۔ انہیں ایسی مشتہری ؍سرکلروں میں متعین کردہ تاریخوں سے نافذ العمل بنایا جائے گا۔
وزیراعظم کا دفتر
وزیر اعظم نے لکھنؤ یونیورسٹی کی صد سالہ یوم تاسیس تقریب سے خطاب کیا
مقامی مصنوعات کو یونیورسٹی کے ذریعہ حمایت دی جانی چاہئے: وزیر اعظم
مثبت طرز فکر اور سوچ میں امکانات کو ہمیشہ زندہ رکھنا چاہئے: وزیر اعظم
قومی تعلیمی پالیسی لچیلے پن اور خوداعتمادی کو بڑھاوا دے گی : وزیر اعظم
گذشتہ چھ برسوں میں کھادی کی جتنی فروخت ہوئی ہے، اتنی اس سے پہلے 20 سال سے زائد برسوں میں بھی نہیں ہوئی: وزیر اعظم
وزیر اعظم جناب نریندر مودی نے آج ویڈیو کانفرنسنگ کے توسط سے لکھنؤ یونیورسٹی کی صد سالہ یوم تاسیس تقریب سے خطاب کیا۔ وزیر اعظم نے اس موقع پر یونیورسٹی کا صد سالہ یادگاری سکہ جاری کیا۔ پروگرام کے دوران انہوں نے بھارتی ڈاک کے ذریعہ جاری خصوصی یادگاری ڈاک ٹکٹ اور اس کے خاص کور کی بھی رونمائی کی۔ اس موقع پر مرکزی وزیر دفاع اور لکھنؤ سے رکن پارلیمنٹ جناب راج ناتھ سنگھ اور اترپردیش کے وزیر اعلیٰ جناب یوگی آدتیہ ناتھ موجود تھے۔
وزیر اعظم نے یونیوسٹی سے مقامی آرٹس اور مصنوعات سے متعلق نصاب پیش کرنے کا مطالبہ کیا اور ان علاقائی مصنوعات کی قدروقیمت میں اضافہ پر تحقیق کی اپیل کی۔ انہوں نے کہا کہ لکھنؤ کی ’چکن کاری‘، مرادآباد کے پیتل کا سامان، علی گڑھ کے تالوں، بھدوہی کے قالین جیسی مصنوعات کے لئے عالمی سطح پر مسابقت پیدا کرنے کے نظام، برانڈنگ اور حکمت عملی کو یونیورسٹی کے ذریعہ پیش کیے جانے والے نصاب میں شامل کیا جانا چاہئے۔ اس سے ’ایک ضلع، ایک پروڈکٹ‘ کے تصور کو حقیقت کا رنگ دینے میں مدد ملے گی۔ وزیر اعظم نے آرٹس، ثقافت اور روحانیت جیسے مضامین کے ساتھ رابطہ بنائے رکھنے کے لئے انہیں عالمی رسائی فراہم کرانے کا بھی مطالبہ کیا۔
قوت کو پہچاننے کی ضرورت کا حوالہ دیتے ہوئے وزیر اعظم نے رائے بریلی کے ریل کوچ کارخانے کی مثال پیش کی۔ انہوں نے کہا کہ کارخانے میں کی گئی سرمایہ کاری کا طویل عرصے تک چھوٹی مصنوعات اور کپورتھلا میں بننے والے کوچوں میں لگنے والے سامانوں کا اضافی استعمال نہیں کیا تھا۔ کارخانہ کوچ بنانے کا اہل تھا، لیکن ان کی پوری اہلیتوں کا استعمال کبھی نہیں کیا گیا۔ 2014 میں اس صورتحال میں تبدیلی کی گئی اور آج کارخانے میں سینکڑوں کوچ بنائے جا رہے ہیں۔ جناب مودی نے کہا کہ اہلیتوں کے ساتھ ساتھ مضبوط قوت ارادی بھی اتنی ہی اہم ہے۔ کئی دیگر مثالوں کا ذکر کرتے ہوئے وزیر اعظم نے کہا، ’’مثبت طرز فکر اور سوچ میں مواقع کو ہمیشہ ہی زندہ رکھنا چاہئے۔‘‘
جناب نریندر مودی نے گجرات میں طلبا کی مدد سے گاندھی جینتی کے موقع پر پوربندر میں ہوئے ایک فیشن شو کے توسط سے کھادی کو مشہور بنانے کے اپنے تجربہ کو بھی ساجھا کیا۔ اس سے کھادی ’فیشنیبل‘ بن گئی۔ وزیر اعظم نے بتایا کہ پچھلے چھ سال میں کھادی کی فروخت، اس سے پہلے 20 برس میں ہوئی مجموعی فروخت سے بھی زیادہ ہوئی ہے۔
جدید طرز زندگی کے دباؤ اور جدید تکنالوجی پر بڑھتے انحصار کا ذکر کرتے ہوئے وزیر اعظم نے کہا کہ نوجوانوں میں سوچ اور خوداحساس کی عادت کم ہوتی جا رہی ہے۔ انہوں نے نوجوانوں سے ہر طرح کے تناؤ کے درمیان اپنے لیے وقت نکالنے کے لئے کہا۔ انہوں نے کہا کہ اس سے انہیں اپنی صلاحیتوں کو بڑھانے میں مدد ملے گی۔
وزیر اعظم نے کہا کہ طلبا کے لئے قومی تعلیمی پالیسی خود ہی اپنا امتحان لینے کا ذریعہ ہے۔ نئی پالیسی میں طلبا میں خوداعتمادی پیدا کرنے اور انہیں لچیلا بنانے کی کوشش کی گئی ہے۔ انہوں نے طلبا سے روایتوں کو توڑنے، حدود سے آگے سوچنے اور تبدیلی سے نہیں ڈرنے کی اپیل کی۔ انہوں نے طلبا سے نئی پالیسی کے بارے میں بات چیت کرنے اور نفاذ میں مدد کرنے کے لئے کہا۔
ریلوے کی وزارت
نئے سرے سے نظام الاوقات
نئی دہلی، 16/ستمبر 2020 ۔ نظام الاوقات کو حسب تقاضہ بنانا ہندوستانی ریلوے  کا ایک جاری عمل ہے اور اس مقصد کے لئے ہندوستانی ریلوے نے نئے سرے سے نظام الاوقات مرتب کرنا شروع کیا ہے، جس میں منجملہ اور باتوں کے سائنسی اصولوں پر مبنی ٹرینوں کا جدول تیار کرنا، دیکھ ریکھ کی خاطر مناسب راہداریوں کو یقینی بنانا، مال برداری کی خصوصی راہداری کی فراہمی کے ساتھ وقت کی پابندی کو بہتر بنانا، موجودہ ٹرینوں کے استعمال کو بہتر بنانا اور مسافروں کو آسان اور موثر خدمات کی فراہمی شامل ہیں۔ ان اقدامات میں دیگر باتوں کے علاوہ مسافر برداری اور مال برداری کے تقاضوں کے مطابق ٹرینوں کے ٹھہرنے کے مقامات کا معقول تعین شامل ہے۔ اس اقدام کا ایک پہلو یہ ہوگا کہ ترسیل کا ایک مربوط نظام مرحلہ وار سامنے لایا جائے جس کا مقصد مختلف مقامات سے یکجا کی جانے والی مصنوعات کو مطلوبہ جگہوں تک آسانی سے پہنچانا اور باہمی رابطے کی سہولت فراہم کرنا ہے۔
ریلوے اور صنعت و تجارت کے وزیر جناب پیوش گوئل نے آج لوک سبھا میں ایک تحریری جواب میں یہ اطلاعات فراہم کیں۔
وزارت دفاع
چھاؤنیوں سے متعلق ماہرین کی کمیٹی
نئی دہلی، 18 مارچ / رکشا راجیہ منتری جناب شری پد نائک نے آج لوک سبھا میں جناب کمبا کوڈی سدھا کرن کو ایک تحریری جواب میں بتایا کہ چھاؤنیوں کے علاقوں میں رہنے والے لوگوں کو در پیش مشکلات کا تجزیہ کرنے کے لئے قائم کی ایک ماہر کمیٹی نے اپنی رپورٹ پیش کردی ہے۔ کمیٹی نے اپنی جو رپورٹ پیش کی ہے اس میں مختلف باتوں کا ذکر کیاگیا ہے جو حسب ذیل ہیں۔
- چھاؤنی بورڈوں کے گورننس اسٹرکچر کو جمہوری بنانا۔
- بلڈنگ بائی لوز اور فلور اسپیس انڈیکس
- چھاؤنی بورڈ مالیات
- زمین کی مدت اور ان کا بندوبست
- سروس چارجیز
- اسمارٹ چھاؤنیاں
رپورٹ کی سفارشات کو نافذ کرنے کے لئے حسب ذیل اقدامات کئے گئے ہیں۔
- وزارت نے 10 دسمبر 2019 کو اپنے آرڈر میں چھاؤنی علاقوں میں عمارت کی مرمت کی تشریح کی ہے جسے چھاؤنی قانون 2006 کی دفعہ 235 کے تحت تعمیر یا دوبارہ تعمیر کی منظوری کے لئے نوٹس کی ضرورت نہیں ہے۔
- چھاؤنی کے علاقوں میں مجاز مکانوں میں بیت الخلاء کی تعمیر سے متعلق 7 نومبر 2019 کو تمام چھاؤنی بورڈوں کو ضروری ہدایات جاری کی گئی ہیں۔
- وزارت نے تمام چھاؤنی بورڈوں کو 23 دسمبر 2019 کو اپنے ایک مراسلے کے ذریعہ ایڈ وائزری جاری کی ہے جس میں انہوں نے کہا ہے کہ چھاؤنی قانون 2006 کی دفعہ 48 کے تحت چھاؤنی بورڈ تین مزید کمیٹیاں مالیاتی کمیٹی، تعلیمی کمیٹی اور صحت اور ماحولیاتی کمیٹی تشکیل دیں اور ان سبھی چھاؤنی بورڈوں کو یہ مشورہ بھی دیا گیا ہے کہ وہ حکومت کی طرف سے تجویز کئے گئے کام کاج، ذمہ داریوں اور وفد کے رول کے علاوہ کمپوزیشن کے مطابق مذکورہ کمیٹی کی تشکیل کے لئے اپنے کاروباری ضوابط میں مناسب ترمیم کریں ۔
چھاؤنی کے علاقوں میں سماجی بہبود اور بنیادی ڈھانچے کی ترقی سے متعلق مرکزی حکومت کی اسکیموں کے معاملے میں وزارت نے سبھی متعلقہ نوڈل وزارتوں اور ریاستی سرکاروں کے ساتھ اس معاملے کو اٹھایا ہے تاکہ وہ چھاؤنی کے علاقوں میں مرکز کی اسپانسر والی اسکیموں کے نفاذ کو ادارہ جاتی بنانے کے لئے مناسب ہدایت جاری کرسکیں۔
۔۔۔۔۔۔۔۔۔۔۔
U – 1316
(Visitor Counter : 83
قبائیلی امور کی وزارت
قبائلی طلبا کے لیے قومی تعلیمی سوسائٹی ، جھارکھنڈ میں 2 اپریل 2022 کو اپنا چوتھا یوم تاسیس منائے گی
تقریبات کی قیادت قبائلی امور کے مرکزی وزیر جناب ارجن منڈا کریں گے
نئی دہلی، 29مارچ 2022: قبائلی طلبا سے متعلق قومی تعلیمی سوسائٹی ، این ای ایس ٹی ایس جو ایک خود مختار تنظیم ہے اور جسے قبائلی امور کی وزارت کے تحت قائم کیا گیا ہے ۔ جھارکھنڈ کے جمشیدپور علاقے میں قبائلی ثقافتی مرکز میں 2 اپریل، 2022 کو اپنا چوتھا یوم تاسیس منائے گی۔ قبائلی امور کے وزیر جناب ارجن منڈا وزیراعلی کے طور پر اس تقریب میں شرکت کریں گے۔
این ای ایس ٹی ایس نے اپنا سفر چار سال پہلے شروع کیا تھا۔ اس کا مقصد قبائلی طلبا کو اُن کے اپنے ماحول میں اعلی درجے کی تعلیم فراہم کرنا ہے۔ اپنے مختصر سفر میں 2019 سے اب تک اس تنظیم نے کئی سنگ میل طے کیے ہیں اور 391 نئی اسکولوں کو منظوری دی ہے۔ 140 اسکولوں میں تعمیر کا کام جاری ہے۔ جبکہ 123 اسکولوں میں تعلیم و تدریس کا سلسلہ جاری ہے۔ قبائلی امور کی وزارت اور این ای ایس ٹی ایس نے سبھی 452 نئے اسکولوں اور زیر التوا 67 اسکولوں کی تعمیر 2025 تک پرانی اسکیم کے تحت مکمل کرنے کا نشانہ مقرر کیا ہے۔ ان اسکولوں میں نودیے ودیالیہ کی طرح جدید ترین سہولیات موجود ہوں گی۔
وزیراعظم کا دفتر
وزیراعظم نےمعروف سنسکرت اسکالر پنڈت ریوا پرساد دویدیکے انتقال پر اظہار تعزیت پیش کی
وزیراعظم جناب نریندر مودی نے معروف سنسکرت اسکالر پنڈت ریوا پرساد دویدی کے انتقال پر گہرے رنج و غم کا اظہار کیا ہے۔
اپنے ایک ٹوئیٹ میں وزیر اعظم نے کہا: ’’سنسکرت کے عظیم اسکالر مہامہوپادھیائے پنڈت ریوا پرساد دویدی جی کے انتقال سے بہت غم زدہ ہوں۔ انھوں ادب اور تعلیم کے شعبے میں کئی تمثیلیں تخلیق کیں۔ ان کا دنیا سے اس طرح رخصت ہوجانا معاشرے کے لئے ناقابل تلافی نقصان ہے۔ رنج و غم کے اس موقع پر ان کے اہل خانہ اور ان کے مداحوں سے میری دلی تعزیت۔ اوم شانتی ‘‘
وزارت خزانہ
سرکاری تجارتی محکمے  نے 60 واں سالانہ سرکاری تجارتی جائزہ برائے 2019-20 جاریکر دیا
نئی دہلی 11 اگست 2021: وزارت خزانہ کا سرکاری تجارتی محکمہ  ہر سال سرکاری زمرے کے تجارتی اداروں کی کارکردگی سے متعلق سرکاری تجارتی جائزہ پیش کرتا ہے۔ سرکاری تجارتی جائزہ برائے 20-2019 بالترتیب 6 اگست 2021 کو لوک سبھا اور 9 اگست 2021 کو راجیہ سبھا میں پیش کیا گیا۔
سرکاری تجارتی اداروں  کا یہ جائزہ برائے 2019-20 سیریز کا 60 واں جائزہ ہے۔ سرکاری تجارتی اداروں  کا یہ جائزہ جو کہ سرکاری زمرے کے تجارتی اداروں کی دنیا کا صد فیصد جائزہ ہے، تمام سرکاری زمرے کے تجارتی اداروں کے لئے مختلف مالی اور فیزیکل پیرامیٹر سے متعلق ضروری شماریاتی ڈیٹا حاصل کرتا ہے۔
پی ای سروے سرکاری زمرے کے تجارتی اداروں کو پانچ شعبوں میںیعنی زراعت، کان کنی اور ایکسپلوریشن، مینوفیکچرنگ، پروسیسنگ اور جنریشن ، سروسیز اور زیر تعمیر انٹرپرائزز کے علاوہ مزید 21 متعلقہ گروپوں میں تقسیم کرتا ہے۔ سروے میں ان سرکاری زمرے کے تجارتی اداروں کا احاطہ کیا گیا ہے جہاں حکومت ہند 50 فیصد سے زیادہ ایکویٹی رکھتی ہے۔ ان کمپنیوں کے ذیلی اداروں کی بھی جو بھارت میں رجسٹرڈ ہیں اور جن میں سرکاری زمرے کے تجارتی اداروں کی 50 فیصد سے زیادہ حصص ہیں، سرکاری زمرے کے تجارتی اداروں کے طور پر درجہ بندی کی گئی ہے۔ 31 مارچ 2020 کو پی ای سروے 20-2019 کے مطابق سرکاری زمرے کے سرگرم تجارتی اداروں کی تعداد 256 ہے۔
اہم خصوصیات
سرکاری زمرے کے تجارتی اداروں  کی 20-2019 کی کارکردگی کی جھلکیاں حسبِ ذیل ہیں:
مارچ 31، 2020 کو تمام سی پی ایس ای میں کل ادا شدہ سرمایہ 3,10,737 کروڑ روپے تھا۔
تمام سی پی ایس ای میں کل مالی سرمایہ کاری 21,58,877 کروڑ روپے کی تھی۔
تمام سی پی ایس ای میں 31,16,455 کروڑ روپے کی سرمایہ کاری کی گئی۔
مالی سال 20-2019 کے دوران 256 سرگرم سی پی ایس ای سے مجموعی طور پر 24,61,712 کروڑ روپےکی آمدنی ہوئی تھی۔
مالی سال 20-2019 میں 171 منافع بخش سی پی ایس ای کا منافع 1,38,112 کروڑ روپے رہا۔
مالی سال 20-2019 میں 84 نقصان اٹھانے والے سی پی ایس ای کا نقصان 44,817 کروڑ روپے تھا۔
31 مارچ 2020 تک تمام سی پی ایس ای کے پاس ریزرو اور اضافی رقم کے طور پر 9,57,579 کروڑ روپے تھے۔
8. تمام سی پی ایس ای کی مجموعی حیثیت 31 مارچ 2020 تک 12,35,706 کروڑ روپے تھی۔
مالی سال 20-2019 میں 105 سی پی ایس ای کی طرف سے منافع کی معلنہ/اداشدہ آمدنی 72,136 کروڑ روپے رہی۔
تمام سی پی ایس ای کا ایکسائز ڈیوٹی ، کسٹم ڈیوٹی، جی ایس ٹی، کارپوریٹ ٹیکس، مرکزی حکومت کے قرضوں پر سود، ڈیویڈنڈ اور دیگر محصولات اور ٹیکسوں کے ذریعے مرکزی خزانہ میں مالی سال 20-2019 میں حصہ 3,76,425 کروڑ روپے تھا۔
۔ مال کی بر آمدات اور خدمات کے ذریعے سی پی ایس ای کی غیر ملکی ایکسچینج والی آمدنی مالی سال 20-2019 میں 1,21,756 کروڑ روپے رہی۔
مکمل پی ای سروے رپورٹ 20-2019https://dpe.gov.in/.پر حاصل کی جا سکتی ہے۔
سائنس اور ٹیکنالوجی کی وزارت
ٹی آئی ایف اے سی نے کووڈ – 19 کے بعد بھارتی معیشت کی بحالی کے لئے بہترین طریقے تلاش کئے
نئی دلّی ، 21 اپریل / حکومتِ ہند کے سائنس اور ٹیکنا لوجی کے محکمے کے تحت ایک خود مختار ٹیکنا لوجی تھِنک ٹینک ، دی ٹیکنا لوجی انفارمیشن ، فارکاسٹنگ اینڈ اسسمنٹ کونسل  مستقبل کے لئے کووڈ – 19 کے بعد بھارتی معیشت کو بحال کرنے کی خاطر اپنائی جانے والی حکمتِ عملی پر ایک قرطاس ابیض تیار کر رہی ہے ۔
یہ دستاویز ، خاص طور پر میک اِن انڈیا اقدامات ، ملک میں تیار کردہ ٹیکنا لوجی کے تجارتی استعمال ، ٹیکنا لوجی پر مبنی شفاف عوامی نظامِ تقسیم  کی تیاری ، موثر دیہی حفظانِ صحت کی ترسیل ، درآمدات میں کمی ، اے آئی ، مشین لرننگ ، ڈاٹا اینالیٹک اور دیگر ابھرتی ہوئی ٹیکنالوجی اپنانے پر توجہ مرکوز کرے گی ۔ یہ دستاویز جلد ہی حکومت کی فیصلہ ساز اتھارٹیوں کے حکام کو پیش کی جائے گی ۔
کووڈ – 19 سے لڑائی کے لئے پوری دنیا متحد ہو گئی ہے ۔ یہ عالمی وباء ترقی یافتہ اور ابھرتی ہوئی معیشتوں میں انسانی زندگی پر اثر انداز ہورہی ہے ، جس سے تجارت ، ٹرانسپورٹ ، سیاحت ، تعلیم ، حفظانِ صحت اور مینو فیکچرنگ سمیت تمام شعبوں پر اثر پڑا ہے ۔ اس وباء کے اقتصادی اثرات کا انحصار ، اِس پر کنٹرول کرنے اور اس کی روک تھام کے لئے ملک کے ذریعے اپنائی جانے والی حکمتِ عملی پر ہو گا ۔
ڈی ایس ٹی کے سکریٹری پروفیسر آشوتوش شرما نے کہا ہے کہ کووڈ – 19 وائرس سے آگے راستہ تلاش کرنے کے لئے ، اُن کارروائیوں سے متعلق دور اندیشی کی ضرورت ہے ، جو سماجی اقتصادی بہتری میں اضافہ کرتے ہوئے انسانی صحت پر پڑنے والے منفی اثرات کو کم سے کم کر سکیں ۔
ٹی آئی ایف اے سی کے سائنس دانوں کی ٹیم ، جن کا تعلق مختلف مضامین سے ہے ، بھارتی معیشت کی بحالی کے بہترین طریقوں کو تلاش کرنے اور کووڈ – 19 کے بعد اس کے اثرات کو کم کرنے کے طریقوں کو تلاش کرنے پر توجہ مرکو ز کر رہی ہے ۔ وہ اسی طرح کی صورت حال سے نمٹنے کے لئے مستقبل کی حکمت عملی بھی مرتب کر رہے ہیں ۔
بھارت نے اب تک اس عالمی وباء کی روک تھام کے لئے سوچے سمجھے اقدامات کئے ہیں ، جس میں ابتدائی مرحلے میں لاک ڈاؤن ایک اہم قدم ہے ۔ حکومت کے تمام محکموں ، تحقیقی اداروں ، سول سوسائٹی کے اداروں اور خاص طور پر بھارت کے شہریوں نے ، جہاں تک ممکن ہو سکے، کووڈ – 19 کے اثرات سے نمٹنے کے لئے ساجھیداری کی ہے ۔ ٹی آئی ایف اے سی کی یہ حالیہ کوشش آگے کی راہ دکھانے اور کووڈ – 19 کے بعد بھارتی معیشت کو مستحکم کرنے میں مدد کرے گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1922
(Visitor Counter : 85
وزارت خزانہ
ڈائریکٹوریٹ آف ریونیو انٹیلی جنس نے آپریشن ایسٹرن گیٹ وے میں بنگلہ دیش سے اسمگل کردہ 24.4 کلو گرام سونا ضبط کیا
ڈائریکٹوریٹ آف ریونیو انٹیلی جنس  نے 'آپریشن ایسٹرن گیٹ وے' کے نام سے ایک کارروائی شروع کی جس کا مقصد ایک ٹھوس میعاد کے اندر اسمگلنگ کے طریقہ کار کا پردہ فاش کرنے کے لیے انٹیلی جنس کو تیار کرنا شامل تھا۔ بنگلہ دیش، تریپورہ، آسام اور مغربی بنگال میں مقیم ایک سنڈیکیٹ ریاست تریپورہ میں ہند-بنگلہ دیش سرحد کے ذریعے بنگلہ دیش سے ہندوستان کو بھاری مقدار میں سونا اسمگل کر رہا تھا۔
اس کارروائی میں ڈی آر آئی کی مختلف ٹیموں کو حکمت عملی کے ساتھ مغربی بنگال، آسام اور تریپورہ کی ریاستوں بشمول ہند-بنگلہ دیش سرحد پر مختلف مقامات پر متعین کیا گیا تھا تاکہ اسمگلنگ سنڈیکیٹ کے ذریعے استعمال کیے جانے والے طریقہ کار کا پتہ چلایا جا سکے۔
انٹیلی جنس معلومات کی بنیاد پر سنڈیکیٹ کے 8 لوگوں کی نشاندہی کی گئی اور تین مقامات پر بیک وقت اور اچھی طرح سے مربوط کارروائی کر کے تمام 8 افراد کو رنگے ہاتھوں پکڑ لیا گیا۔
سلی گوڑی میں ٹیم نے چار لوگوں کو مغربی بنگال کے دال کھولا ریلوے اسٹیشن پر اس وقت گرفتار کیا جب وہ آسام کے بدر پور جنکشن سے سیالدہ جانے والی ٹرین میں سفر کر رہے تھے۔ ان کے قبضے سے 10.66 کروڑ روپے کی مالیت کی سونے کی 90 پٹیاں برآمد کی گئیں جن کا مجموعی وزن 18.66 کلو گرام تھا۔ ان پٹیوں کو خاص طور پر تیار کردہ کمر پر پہنے جانے والے بیلٹ میں چھپایا گیا تھا ان میں سے ہر ایک یہ بیلٹ پہنے ہوئے تھا۔
سلی گوڑی میں ڈی آر آئی ٹیم نے 18.66 کلو گرام وزنی سونا ضبط کیا۔
اس کے ساتھ ہی اگرتلہ میں ٹیم نے ایک شخص کو گرفتار کیا جو اگرتلہ کے قریب ہند-بنگلہ دیش سرحد کے قریب فور وہیلر چلا رہا تھا۔ اس کے پاس سے 1.30 کروڑ روپے کی مالیت کی 2.25 کلوگرام وزنی سونے کی دو سلاخیں ملیں۔ یہ سلاخیں ڈرائیور کے سامنے والے دروازے کے نیچے بنائے گئے ایک خاص جگہ پر خفیہ طور سے چھپائی گئی تھیں۔
آسام کے کریم گنج میں ڈی آر آئی کی ایک اور ٹیم نے تین لوگوں کو اس وقت گرفتار کیا جب وہ اگرتلہ سے سیالدہ جانے والی ٹرین میں سفر کر رہے تھے۔ ان کے قبضے سے 2.03 کروڑ روپے کی مالیت کی 3.50 کلو گرام سونے کی آٹھ سلاخیں ضبط کی گئیں۔
اگرتلہ اور کریم گنج میں ڈی آر آئی ٹیموں نے سونا اور گاڑی ضبط کی۔
مذکورہ کارروائی میں مجموعی طور پر 14 کروڑ روپے کی مالیت کا 24.4 کلو گرام اسمگل شدہ سونا ضبط کیا گیا۔ آٹھوں پکڑے جانے والوں کو گرفتار کر لیا گیا ہے۔ مزید تفتیش جاری ہے۔ رواں مالی سال میں ڈی آر آئی کے ذریعہ کل ہند پیمانے پر 1,000 کلو گرام سے زیادہ سونے کی ضبطی عمل میں آئی ہے۔
زراعت اور کاشتکاروں کی فلاح و بہبود کی وزارت
کسانوں کو ایم ایس پی کے فوائد
نئی دہلی،3 دسمبر 2021: حکومت نے کاشتکاروں کو ان کی پیداوار کے لیے منافع بخش قیمتوں کو یقینی بنانے اور زیادہ سرمایہ کاری اور پیداوار کی حوصلہ افزائی کرنے کے لیے، کم از کم امدادی قیمت  کا اعلان کیا ہے۔ حکومت نے اپنے مرکزی بجٹ 2018-19 میں ایم ایس پی کو، پیداواری لاگت کے ڈیڑھ گنا کی سطح پربرقرار رکھنے کے لیے، پہلے سے طے شدہ اصول کا اعلان کیا تھا۔ اس کے مطابق، حکومت نے تمام ضروری خریف، ربیع اور دیگر تجارتی فصلوں کے لیے، ایم ایس پی میں اضافہ کیا ہے، جس میں زرعی سال 2018-19 کے بعد سے، لاگت کی اوسط قیمت میں مجموعی طور سے کم از کم 50 فیصد کی واپسی ہوئی ہے۔
ایم ایس پی کے تعین میں، پیداوار کی لاگت، اہم عوامل میں سے ایک ہے۔ اپنی قیمت کی پالیسی کی سفارش کرتے ہوئے، سی اےسی پی، تمام اخراجات پر جامع انداز میں غور کرتا ہے۔ سی اےسی پی، رواں سال کے لیے کاشت کی لاگت کو کمپوزٹ ما دخل قیمت کے اشاریہ  کی بنیاد پر تجویز کرتا ہے جو پچھلے سال کے مقابلے ما دخل کی قیمت میں تبدیلی کی پیمائش کرتا ہے۔ سی آئی پی آئیز،مختلف وزارتوں/محکموں سے دستیاب اعداد و شمار کے مطابق، افرادی مزدوری، بیلوں کی مزدوری، مشینی مزدوری، کھاد اورکچے کھاد، بیج، جراثیم کش ادویات اور آبپاشی جیسے اہم ما دخل کی تازہ ترین قیمتوں پر مبنی ہوتی ہیں۔
خریف مارکیٹنگ سیزن  2020-21 کے لیے ایم ایس پی پر 894.19 ایل ایم ٹی سے زیادہ دھان کی خریداری کی گئی، جو کہ پچھلے سال اسی مدت کے اعداد و شمار کے مطابق 770.93 ایل ایم ٹی تھا، جس سے تقریباً 131.13 لاکھ کسانوں کو فائدہ ہوا۔
ربیع مارکیٹنگ سیزن  2021-22 کے لیے تقریباً 433.44 ایل ایم ٹی گندم خریدی گئی جبکہ گزشتہ سال اسی مدت میں389.93 ایل ایم ٹی گندم کی خریداری کی گئی تھی۔ اس سے تقریباً 49.20 لاکھ کسانوں کو فائدہ ہوا۔
27 نومبر 2021 تک، حکومت نے اپنی نوڈل ایجنسیوں کے ذریعے، 8.37 ایل ایم ٹی دالوں اور تلہن کی خریداری کی ہے جس کی ایم ایس پی قیمت 465688.44 لاکھ روپے ہے جس سے تقریباً 5.28 لاکھ کسانوں کو فائدہ ہوا۔
حکومت نے کسانوں کی آمدنی میں اضافہ کرنے کے لیے ایک "کثیر جہتی نقطہ نظر" اپنایا ہے اور اس کے لیے مختلف اسکیموں کو نافذ/دوبارہ ترتیب دے رہی ہے جس میں مٹی کا صحت کارڈ ، پردھان منتری کسان سمان ندھی ، پردھان منتری کرشی سنچائی یوجنا ، ای-نیم، پردھان منتری فصل بیمہ یوجنا ، پردھان منتری انن داتا آے سنرکشن ابھیان'  اور دیگر شامل ہیں۔
یہ معلومات، آج راجیہ سبھا میں، زراعت اور کسانوں کی بہبود کے مرکزی وزیر جناب نریندر سنگھ تومر نے، ایک تحریری جواب میں فراہم کیں۔